**Acele vremuri**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e dor s-alerg desculț pe-afară

Să joc atâtea ce-am jucat odată

Să simt din nou că-i primăvară

Să mai sărut pe-ascuns vreo fată

Mi-e dor de vremea când din pomi

Mâncam fructe fără vreun virus

Când nu erau “gălbejiți” sau “rromi”

Când nu tratam pe nimeni ca intrus

Mi-e astăzi dor,și nu doar mie

De bunicuțul ce-și iubea nepoții

Mi-e dor de toamnă,de cules la vie

De gașca de ciutani din fața porții

Mi-e dor să mă întrebe dimineață

Bunicul,de-am să-l însoțesc la coasă

Mi-e dor și de mireasma de fâneață

Ori să îmi văd bunica sănătoasă!

Mi-e dor să mă mai joc pe stradă

Ba “frunza”, ”oina” ori “șotron”

În casă mama să mă vadă

Doar când mă strigă din balcon.

Ce vremuri!Și câtă mândrie

Am azi că am avut copilărie!